П Р О Т О К О Л   №  5
от заседание на комисия “Бюджет и финанси”,
проведено на 28 януари 2015 г.

ПРИСЪСТВАЛИ НА ЗАСЕДАНИЕТО:	Михаил Кожарев - председател
Димитър Узунов 
Каролина Неделчева
Камен Иванов
Румен Георгиев 

ОТСЪСТВАЩИ: няма 

От администрацията на ВСС присъстваха: Маргарита Радкова – директор на дирекция „Финанси и бюджет”, Елисавета Илиева – н-к отдел „Счетоводство и методология”, той и главен счетоводител и Красимира Василева - н-к отдел „ЮОДКВСС”, дирекция „Правна”, АВСС.

При обсъжданията по точка 24 присъстваха: Юлиана Колева, Незабравка Стоева, Юлия Ковачева - членове на Комисия по правни въпроси и Саша Харитонова – директор на дирекция „Правна”.

1. ОТНОСНО: Информация за изпълнението на бюджета на съдебната власт към 31.12.2014 г.

Комисия „Бюджет и финанси”
Р Е Ш И :

Предлага на ВСС да приеме следното решение:
1. ПРИЕМА информацията за изпълнението на бюджета на съдебната власт към 31.12.2014 г.
2. Информацията за изпълнението на бюджета на съдебната власт към 31.12.2014 г. да се публикува на Интернет страницата на ВСС.

Разни.

2. ОТНОСНО: Възнаграждения на членовете на конкурсната комисия в обявения конкурс за преместване в длъжност “съдия” в Районен съд.

Комисия „Бюджет и финанси”
Р Е Ш И :

Предлага на ВСС да приеме следното решение:
1. ДАВА СЪГЛАСИЕ определените възнаграждения на членовете на конкурсната комисия за провеждане на събеседвания с кандидатите за участие в обявения конкурс за преместване в длъжност „съдия” в Районен съд да се изплатят, съгласно приложената справка от апелативните съдилища:
- Апелативен специализиран наказателен съд – .....
- Апелативен съд гр. Варна – .....
- Апелативен съд гр. Велико Търново – .....
- Апелативен съд гр. Бургас – .....
2. Корекция по бюджетите на апелативните съдилища ще бъде извършена след утвърждаване бюджетите на органите на съдебната власт за 2015 г.

3. ОТНОСНО: Писмо с вх. № 11-02-009/23.01.2015 г. от председателя на Върховен административен съд, с искане за осигуряване на средства за изплащане на обезщетение по ЗСВ.

Комисия „Бюджет и финанси”
Р Е Ш И :

ПРЕПОРЪЧВА на административния ръководител на Върховен административен съд разхода за обезщетение по § 02-00 „Други възнаграждения и плащания на персонала” в размер на ..... да се извърши в рамките на бюджета на съда утвърден със Закона за държавния бюджет на Република България за 2015 г.

4. ОТНОСНО: Постъпили писма от органи на съдебната власт с искания за осигуряване на средства по бюджетите за 2015 г. по § 02-00 „Други възнаграждения и плащания на персонала”, с цел осигуряване на средства за изплащане на обезщетения по КТ и ЗСВ.

Комисия „Бюджет и финанси”
Р Е Ш И :

ДАВА СЪГЛАСИЕ на органите на съдебната власт да извършат разходите за изплащане на обезщетения по КТ и ЗСВ за 2015 г., съгласно Приложение № 1.
Сумите да бъдат включени при разработването на бюджетите на органите на съдебната власт по § 02-00 „Други възнаграждения и плащания на персонала” за 2015 г.

5. ОТНОСНО: Искане от административния ръководител на Окръжен съд гр. Пазарджик за осигуряване на средства за ремонт, доставка и монтаж на осветителни тела за зала.

Комисия „Бюджет и финанси”
Р Е Ш И :

1. ВРЪЩА искането за увеличаване на бюджета на Окръжен съд гр. Пазарджик за 2015 г. по § 10-00 „Издръжка” за ремонт, доставка и монтаж на осветителни тела за зала.
2. ПРЕПОРЪЧВА на административния ръководител на Окръжен съд гр. Пазарджик да приложи необходимите приложения към искането си съгласно Решение по т. 30 от протокол № 19/08.05.2014 г. на комисия „Бюджет и финанси”, касаещо указания относно документите, с които трябва да бъдат окомплектовани исканията за закупуване на офис оборудване, копирна техника и извършване на текущи ремонти.

6. ОТНОСНО: Искане от административния ръководител на Административен съд гр. Варна за осигуряване на средства за закупуване на подсистема „Граждански договори” към програмен продукт „Аладин”.

Комисия „Бюджет и финанси”
Р Е Ш И :

ДАВА СЪГЛАСИЕ на Административен съд гр. Варна да извърши разход за закупуване на подсистема „Граждански договори” към програмен продукт „Аладин” в размер на ...... с вкл. ДДС.
Средствата да бъдат включени при разработването на бюджета на Административен съд гр. Варна по § 53-00 „Придобиване на НДА” за 2015 г.

7. ОТНОСНО: Искане от административния ръководител на Районен съд гр. Сливница за осигуряване на средства за ремонт и обзавеждане на предоставено от общината помещение за арест.

Комисия „Бюджет и финанси”
Р Е Ш И :

1. ВРЪЩА искането за увеличаване на бюджета на Районен съд гр. Сливница за 2015 г. по § 10-00 „Издръжка” за ремонт и обзавеждане на новопридобито помещение за арест.
2. ПРЕПОРЪЧВА на административния ръководител на Районен съд гр. Сливница да приложи необходимите приложения към искането си съгласно Решение по т. 30 от протокол № 19/08.05.2014 г. на комисия „Бюджет и финанси”, касаещо указания относно документите, с които трябва да бъдат окомплектовани исканията за закупуване на офис оборудване, копирна техника и извършване на текущи ремонти.

8. ОТНОСНО: Искане от административния ръководител на Районен съд гр. Сливница за осигуряване на средства за обзавеждане и оборудване на помещение по ЗЗКИ.
Комисия „Бюджет и финанси”
Р Е Ш И :

1. ВРЪЩА искането за увеличаване на бюджета на Районен съд гр. Сливница за 2015 г. по § 10-00 „Издръжка” за обзавеждане и оборудване на помещение по ЗЗКИ.
2. ПРЕПОРЪЧВА на административния ръководител на Районен съд гр. Сливница да приложи необходимите приложения към искането си съгласно Решение по т. 30 от протокол № 19/08.05.2014 г. на комисия „Бюджет и финанси”, касаещо указания относно документите, с които трябва да бъдат окомплектовани исканията за закупуване на офис оборудване, копирна техника и извършване на текущи ремонти.

9. ОТНОСНО: Писмо с вх. № 11-07-073/23.01.2015 г. от председателя на Районен съд гр. Русе, с искане за осигуряване на допълнителни средства по бюджета за 2015 г.
Комисия „Бюджет и финанси”
Р Е Ш И :

Предлага на ВСС да приеме следното решение:
ОТЛАГА разглеждането на искането за осигуряване на допълнително средства по бюджета на Районен съд гр. Русе за 2015 г. по § 10-00 „Издръжка” в размер на ...... за покриване на разходи във връзка с чл. 16, ал. 1, т. 5 от ЗЗБУТ и Наредба № 7/15.08.2005 г. за минималните изисквания за осигуряване на здравословни и безопасни условия на труд при работа с видеодисплей за преглед, изследване и изработка на очила на магистрати и съдебни служители.
Предлага на административния ръководител на Районен съд гр. Русе да поднови искането си, след анализ на изпълнението на бюджета на съдебната власт за деветмесечието.

10. ОТНОСНО: Писмо изх. № 11-00-91/21.01.2015 г. от министъра на правосъдието относно предоставяне на писмени предложения, във връзка с изменения и допълнения в ЗСВ, НК и НПК, както и определяне на представители за включване в междуведомствени работни групи, предоставено от главния секретар на ВСС.

Комисия „Бюджет и финанси”
Р Е Ш И :

1. ОПРЕДЕЛЯ Каролина Неделчева за представител на комисия „Бюджет и финанси” в междуведомствени работни групи по изменението на посочените нормативни актове.
2. Комисия „Бюджет и финанси” ПОДДЪРЖА направените си предложения от 2012 г. и 2013 г. 

11. ОТНОСНО: Одобряване на получените и изразходваните командировъчни пари от членовете на Висш съдебен съвет, Председателите на Върховния касационен съд и Върховния административен съд, Главния прокурор на РБългария, Главния инспектор на Инспектората към Висшия съдебен съвет и Директора на Националния институт на правосъдието за IV-то тримесечие на 2014 г. 
Комисия „Бюджет и финанси”
Р Е Ш И :

Предлага на ВСС да приеме следното решение:
1. Одобрява направените разходи за командировки на Членовете на Висшия съдебен съвет за IV-то тримесечие на 2014 г. 
2. Одобрява направените разходи за командировки на Главния инспектор на Инспектората към Висшия съдебен съвет за IV-то тримесечие на 2014 г.
3. Приема за сведение информацията на председателя на Върховния касационен съд, на Върховния административен съд, на Главния прокурор на РБългария и на Директора на Националния институт на правосъдието от която е видно, че не са им изплащани средства за командировки за IV-то тримесечие на 2014 г.

12. ОТНОСНО: Становище от административния ръководител на Районен съд гр. Троян относно банковото обслужване на съда.
Доклад от Елисавета Илиева – Н-к отдел „Счетоводство и методология”, той и Главен счетоводител на ВСС.

Комисия „Бюджет и финанси”
Р Е Ш И :

Препоръчва на административния ръководител на Районен съд гр. Троян да проведе нов конкурс за избор на обслужваща банка на съда, като отправи писмени покани до всички банки на територията на общината.
Становище:
Със съвместно писмо Министерство на финансите и Българска Народна Банка БДС № 11/09.04.2001 г.  /БНБ № 9100-0039/12.04.2001 г./ регламентират реда за откриване, прехвърляне и закриване на сметки на бюджетните организации, както и смяната на обслужващата банка.
От началото на 2007 г. смяната на обслужващата банка и поемането на обслужването на плащанията в СЕБРА, „транзитните сметки” и „сметките за наличности” се извършва въз основа на писмо на Министерство на финансите – дирекция „Държавно съкровище” до избраната банка по предложение на първостепенния разпоредител.
Министерство на финансите с БДС № 4/19.03.2003 г. указва обслужването на сметките на даден разпоредител в различни търговски банки следва да бъде изключение, обусловено от обективни причини /средства по международни програми и споразумения, за които изрично е посочена конкретна обслужваща банка и др./ 
Във връзка с въвеждане на единен подход при избора на обслужваща банка от органите на съдебната власт, Висшият съдебен съвет с протоколни решения № 20/22.06.2005 г. и № 53/19.12.2006 г. е одобрил критерии за избор на обслужваща банка и реда, по който се извършва смяната.
С оглед на изложеното следва да се има предвид, че преустановяване на банковото обслужването „транзитните сметки” и „сметките за наличности”  на орган на съдебната власт е възможно при определени условия: въз основа на писмо на Министерство на финансите – дирекция „Държавно съкровище” по предложение на първостепенния разпоредител,  при закриване на банковия клон/офис в дадено населено место и при изчерпване ликвидността на банката, но не и при едностранно решение от страна на банката или второстепенен или от по – ниска степен разпоредител.

13. ОТНОСНО: Плащане по договор № 45-06-056/28.10.2014 г. между ВСС и “.....” ООД с предмет на услугата – „Дейности за информация и публичност” по проект „Повишаване на компетентността и професионалната квалификация на съдии, прокурори и следователи, както и на административните ръководители на органите на съдебната власт чрез организиране и предоставяне на обучения от ВСС”, финансиран по ОПАК, съфинансирана от Европейския съюз чрез Европейския социален фонд, рег. № на договора 13-24-1/15.11.2013 г.
Доклад от Елисавета Илиева – Н-к отдел „Счетоводство и методология”, той и Главен счетоводител на ВСС.

Комисия „Бюджет и финанси”
Р Е Ш И :

ДАВА СЪГЛАСИЕ да се изплати междинно плащане – ..... с ДДС по договор № 45-06-056/28.10.2014 г. между ВСС и „....” ООД с предмет „Дейности за информация и публичност” по проект „Повишаване на компетентността и професионалната квалификация на съдии, прокурори и следователи, както и на административните ръководители на органите на съдебната власт чрез организиране и предоставяне на обучения от ВСС”, който е сключен в изпълнение на проект по ОПАК, договор № 13-24-1/15.11.2013 г.
Сумата да се изплати със средства от полученото авансово плащане от УО на ОПАК.

14. ОТНОСНО: Обобщена справка на изразходваните средства разделени по пера по проектите на Висшия съдебен съвет за календарната 2014 година.
Доклад от Елисавета Илиева – Н-к отдел „Счетоводство и методология”, той и Главен счетоводител на ВСС.

Комисия „Бюджет и финанси”
Р Е Ш И :

Предоставя на комисия „Международна дейност” Обобщена справка за получените и изразходвани средства по проекти на ВСС за календарната 2014 г.

15. ОТНОСНО: Предложение от председателя на Районен съд гр. Перник за преминаване към обслужване по чл. 4, ал. 1 от Закона за ограничаване на плащанията в брой.

Комисия „Бюджет и финанси”
Р Е Ш И :

1. ДАВА СЪГЛАСИЕ Районен съд гр. Перник да премине към обслужване по чл. 4, ал. 1 от Закона за ограничаване на плащанията в брой  с 2 /два/ броя ПОС терминални устройства за обслужване на транзитната сметка и набирателната сметка.
2. УКАЗВА на упълномощените лица да уведомят обслужващата банка на Районен съд гр. Перник, във връзка с искането им за монтиране на два броя ПОС терминални устройства, при спазване изискванията на т. 24 от ДДС № 02/08.03.2012 г.

16. ОТНОСНО: Предложение от Главния прокурор на Република България за определяне на допълнително възнаграждение на ..... – прокурор във Върховна касационна прокуратура с присъдена образователна и научна степен „Доктор на науките”.

Комисия „Бюджет и финанси”
Р Е Ш И :

Предлага на ВСС да приеме следното решение:
ДАВА СЪГЛАСИЕ на .... - прокурор във Върховна касационна прокуратура, да бъде определено допълнително парично възнаграждение, в размер на 15 % към определената индивидуална работна заплата за придобита научна степен „Доктор на науките”, считано от датата на вземане на решението. 

17. ОТНОСНО: Извлечение от протокол № 2/20.01.2015 г. от заседание на комисия „Публична комуникация” за предоставяне на информация относно изпълнението на Плана за действие за изпълнение на Комуникационната политика на ВСС за периода 2014 г. – 2018 г. за второто полугодие на 2014 г.
Комисия „Бюджет и финанси”
Р Е Ш И :

Комисия „Бюджет и финанси” обезпечава финансово планираните дейности в Плана за действие за изпълнение на Комуникационната политика на ВСС - 2014 г. - 2018 г.

19. ОТНОСНО: Предложение от инж. Мирослава Чирпъкова – и.д. директор на дирекция „ИТСС” във връзка с изтичащ на 04.03.2015 г. срок на договор № 45-06-019/04.03.2014 г. за Колокиране на комуникационно оборудване и поддръжка на уеб сървър, сключен с „....” ЕООД.

Комисия „Бюджет и финанси”
Р Е Ш И :

ДАВА СЪГЛАСИЕ да бъде извършен разход в размер на ..... без ДДС, като бъде сключен едногодишен договор за Колокиране на комуникационно оборудване и поддръжка на уеб сървър.
Предлага на ВСС да приеме следното решение:
УПЪЛНОМОЩАВА представляващия Висшия съдебен съвет да подпише договор с „....” ООД за предоставяне на услугата „Колокиране на комуникационно оборудване и поддръжка на уеб сървър” за срок от 1 (една) година.

20. ОТНОСНО: Предложение от инж. Мирослава Чирпъкова – и.д. директор на дирекция „ИТСС” във връзка с изтичащ на 10.03.2015 г. срок на договор № 45-06-020/10.03.2014 г. за хостинг, техническо осигуряване, поддръжка и осигуряване на Интернет свързаност, сключен с „.....” ЕООД.

Комисия „Бюджет и финанси”
Р Е Ш И :

ДАВА СЪГЛАСИЕ да бъде извършен разход в размер на .... без ДДС, като бъде сключен едногодишен договор за Хостинг, техническо осигуряване, поддръжка и осигуряване на интернет свързаност.
Предлага на ВСС да приеме следното решение:
УПЪЛНОМОЩАВА представляващия Висшия съдебен съвет да подпише договор с „.....” ЕООД за хостинг, техническо осигуряване, поддръжка и осигуряване на интернет свързаност за срок от 1 (една) година.

21. ОТНОСНО: Предложение от инж. Мирослава Чирпъкова – и.д. директор на дирекция „ИТСС” във връзка с изтичащ на 10.03.2015 г. срок на договор № 45-06-021/10.03.2014 г. за поддръжка на информационна система за мониторинг и контрол на дейността на вещи лица, сключен с „......” АД.

Комисия „Бюджет и финанси”
Р Е Ш И :

Да се изиска информация от „....” АД какви дейности са извършили по изпълнение на договор № 45-06-021/10.03.2014 г. за поддръжка на Информационната система за мониторинг и контрол на дейността на вещите лица.

22. ОТНОСНО: Предложение от инж. Мирослава Чирпъкова – и.д. директор на дирекция „ИТСС” във връзка с изтичащ на 10.03.2015 г. срок на договор № 45-06-022/10.03.2014 г. за поддръжка на централен уеб базиран интерфейс за публикуване на съдебните актове, сключен с „.....” АД.

Комисия „Бюджет и финанси”
Р Е Ш И :

ДАВА СЪГЛАСИЕ да бъде извършен разход в размер на ..... без ДДС, като бъде сключен договор за едногодишна поддръжка на Централен уеб базиран интерфейс за публикуване на съдебните актове.
Предлага на ВСС да приеме следното решение:
УПЪЛНОМОЩАВА представляващия Висшия съдебен съвет да подпише договор с „....” АД за осъществяване на поддръжка на Централен уеб базиран интерфейс за публикуване на съдебните актове за срок от 1 (една) година.

23. ОТНОСНО: Писмо с вх. № 91-00-087/23.01.2015 г. от председателя на Апелативен специализиран наказателен съд във връзка с извършена годишна инвентаризация на активите и пасивите на съда.

Комисия „Бюджет и финанси”
Р Е Ш И :

Приема за сведение писмо с вх. № 91-00-087/23.01.2015 г. от председателя на Апелативен специализиран наказателен съд във връзка с извършена годишна инвентаризация на активите и пасивите на съда.

ДОПЪЛНИТЕЛНИ ТОЧКИ:

24. ОТНОСНО: Извлечение от протокол № 3/26.01.2015 г. от заседание на Комисия по правни въпроси във връзка с писмо от „....” относно новата Наредба за вещите лица.
На съвместно заседание на комисия „Бюджет и финанси” и Комисия по правни въпроси на Висшия съдебен съвет се прие следното

Р Е Ш Е Н И Е :

Предлагат на ВСС да приеме следното решение:
1. Висш съдебен съвет поддържа изразеното си становище, че статута на вещите лица, тяхната квалификация, възнаграждение и контрол върху дейността им се нуждаят от сериозна, подробна и всеобхватна кодификация, която може да бъде дадена от нормативен акт с по-висока степен от наредба. До приемането на закон за вещите лица, правния статут на експертите следва да се регламентира от наредба, като временна мярка.
2. Изразеното становище пред работна група, сформирана със Заповед №ЛС-04-2002/16.12.2014год. на Министъра на правосъдието във връзка с възнаграждението на вещите лица, има работен характер и не представлява решение на ВСС по конкретния въпрос.
3. Принципно подкрепя направено предложение изх.№001/10.01.2015год. от сдружене «....», в частта експертизите от различните класове да се групират (поне в три групи – А,Б,В) според тяхната сложност и обем, което да се посочва от възлагащия орган при назначаването им и съответно да се отчита при заплащането, както и часовата ставка да се определя като част от средната работна заплата за страната.
4. Предлага да се предвиди механизъм даващ възможност на  възлагащия орган мотивирано да намалява възнагражденията на вещите лица в случаите на прекомерна завишеност.
5. Да се уведомят Министъра на правосъдието, сдружение «...» и «......».

26. ОТНОСНО: Предложение от председателя на Районен съд гр. Раднево за преминаване към обслужване по чл. 4, ал. 1 от Закона за ограничаване на плащанията в брой.

Комисия „Бюджет и финанси”
Р Е Ш И :

1. ДАВА СЪГЛАСИЕ Районен съд гр. Раднево да премине към обслужване по чл. 4, ал. 1 от Закона за ограничаване на плащанията в брой  с 2 /два/ броя ПОС терминални устройства за обслужване на транзитната сметка и набирателната сметка.
2. УКАЗВА на упълномощените лица да уведомят обслужващата банка на Районен съд гр. Раднево, във връзка с искането им за монтиране на два броя ПОС терминални устройства, при спазване изискванията на т. 24 от ДДС № 02/08.03.2012 г.

27. ОТНОСНО: Предложение за включване на проекти на решения от днешното заседание на комисията в проекта на дневен ред за следващото заседание на ВСС.
Комисия „Бюджет и финанси”
Р Е Ш И :
ПРЕДЛАГА в проекта на дневен ред за следващото заседание на Висшия съдебен съвет след 29.01.2015 г. да бъдат включени следните проекти на решения:

1. Информация за изпълнението на бюджета на съдебната власт към 31.12.2014 г.

2. Възнаграждения на членовете на конкурсната комисия в обявения конкурс за преместване в длъжност “съдия” в Районен съд.

3. Писмо с вх. № 11-07-073/23.01.2015 г. от председателя на Районен съд гр. Русе, с искане за осигуряване на допълнителни средства по бюджета за 2015 г.

4. Одобряване на получените и изразходваните командировъчни пари от членовете на Висш съдебен съвет, Председателите на Върховния касационен съд и Върховния административен съд, Главния прокурор на РБългария, Главния инспектор на Инспектората към Висшия съдебен съвет и Директора на Националния институт на правосъдието за IV-то тримесечие на 2014 г. 

5. Предложение от Главния прокурор на Република България за определяне на допълнително възнаграждение на ..... – прокурор във Върховна касационна прокуратура с присъдена образователна и научна степен „Доктор на науките”.

6. Предложение от инж. Мирослава Чирпъкова – и.д. директор на дирекция „ИТСС” във връзка с изтичащ на 04.03.2015 г. срок на договор № 45-06-019/04.03.2014 г. за Колокиране на комуникационно оборудване и поддръжка на уеб сървър, сключен с „....” ЕООД.

7. Предложение от инж. Мирослава Чирпъкова – и.д. директор на дирекция „ИТСС” във връзка с изтичащ на 10.03.2015 г. срок на договор № 45-06-020/10.03.2014 г. за хостинг, техническо осигуряване, поддръжка и осигуряване на Интернет свързаност, сключен с „....” ЕООД.
8. Предложение от инж. Мирослава Чирпъкова – и.д. директор на дирекция „ИТСС” във връзка с изтичащ на 10.03.2015 г. срок на договор № 45-06-022/10.03.2014 г. за поддръжка на централен уеб базиран интерфейс за публикуване на съдебните актове, сключен с „.....” АД.

9. Извлечение от протокол № 3/26.01.2015 г. от заседание на Комисия по правни въпроси във връзка с писмо от „....” относно новата Наредба за вещите лица.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/
           
           							МИХАИЛ КОЖАРЕВ